Source: http://geovolosnea.blogspot.com/2012/06/
Timestamp: 2018-05-20 23:08:51+00:00
Document Index: 34933600

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΓΕΩΠΟΝΙΚΟΣ ΣΥΛΛΟΓΟΣ ΜΑΓΝΗΣΙΑΣ-ΔΕΛΤΙΑ ΤΥΠΟΥ ΓΕΩΠΟΝΙΚΟΣ ΣΥΛΛΟΓΟΣ ΜΑΓΝΗΣΙΑΣ- ΔΕΛΤΙΑ ΤΥΠΟΥ: Ιουνίου 2012
ΠΡΟΓΡΑΜΜΑ ΗΜΕΡΙΔΑΣ ΣΧΕΔΙΑ ΔΙΑΧΕΙΡΙΣΗΣ
Ξεκινά η διαβούλευση για την κατάρτιση Προγραμμάτων Μέτρων επί των Σχεδίων Διαχείρισης των λεκανών απορροής ποταμών του υδατικού διαμερίσματος της Θεσσαλίας
Ξεκινά η διαβούλευση για την κατάρτιση Προγραμμάτων Μέτρων των Σχεδίων Διαχείρισης των λεκανών απορροής ποταμών του υδατικού διαμερίσματος της Θεσσαλίας. Όπως είναι γνωστό εδώ και λίγο καιρό η Ειδική Γραμματεία Υδάτων του ΥΠΕΚΑ έχει αναρτήσει τα Προγραμμάτων Μέτρων για τα Σχέδια Διαχείρισης στην ιστοσελίδα της, που σηματοδοτούν τη δεύτερη και τελική φάση της διαβούλευσης για τη Διαχείριση των Υδατικών Πόρων της χώρας. Η διαβούλευση που γίνεται σε συνεργασία Ειδικής Γραμματείας Υδάτων του ΥΠΕΚΑ – Περιφέρειας Θεσσαλίας και Αποκεντρωμένης Διοίκησης Θεσσαλίας-Στερεάς Ελλάδας πραγματοποιείται:
- στη Λάρισα την Τετάρτη 27 Ιουνίου και ώρα 9:00 π.μ. στην αίθουσα του Περιφερειακού Συμβουλίου Θεσσαλίας (Παπαναστασίου 44 και Κουμουνδούρου),
- στο Βόλο την Πέμπτη 28 Ιουνίου και ώρα 9:00 π.μ στο αμφιθέατρο του Τεχνικού Επιμελητηρίου Ελλάδος – Τμήμα Μαγνησίας (2ας Σεπτεμβρίου και Ξενοφώντος),
- στην Καρδίτσα την Τρίτη 17 Ιουλίου στο Επιμελητήριο Καρδίτσας (Ηρώων Πολυτεχνείου 3)
Επισημαίνεται ότι τα σχέδια διαχείρισης θα αποτελέσουν τον «οδικό χάρτη» λήψης αποφάσεων & διαμόρφωσης πολιτικών για το νερό. Ταυτόχρονα θα δρομολογήσουν & θα επιταχύνουν τις εξελίξεις για σοβαρά αναπτυξιακά & περιβαλλοντικά θέματα, σε κρίσιμους τομείς της οικονομίας & του περιβάλλοντος (επάρκεια & υγιεινή πόσιμου νερού, γεωργία-αρδεύσεις, ενέργεια-ΥΗΕ, κ.α.) για τις επόμενες δεκαετίες. Για περισσότερες πληροφορίες και των κατάλογο Προγραμμάτων Μέτρων επί των Σχεδίων Διαχείρισης οι ενδιαφερόμενοι μπορούν να επισκεφτούν την ιστοσελίδα της Ειδικής Γραμματείας Υδάτων http://wfd.opengov.gr/
Καλούνται όλοι οι ενδιαφερόμενοι φορείς να συμμετάσχουν στις κατά τόπους ημερίδες καταθέτοντας τις προτάσεις τους επί των σχεδίων διαχείρισης.
09.30 Έναρξη Ημερίδας - Χαιρετισμοί
09:45 Εναρκτήρια Εισήγηση, Ειδική Γραμματεία Υδάτων Υ.Π.Ε.Κ.Α
10:00 Σχέδιο Διαχείρισης Νερών: Ανασκόπηση φάσεων που προηγήθηκαν, Σ. Παπαγρηγορίου, Γ. Κοτζαγιώργης
10:10 Ταξινόμηση επιφανειακών υδάτινων σωμάτων και υπόγειων υδατικών συστημάτων, Γ. Κοτζαγιώργης, Β. Περλέρος, Ι. Κατσέλης, Ι. Καραβοκύρης, Α. Πίστρικα, Δ. Καλοδούκας
10:30 Κύριες παράμετροι σχεδιασμού του προγράμματος μέτρων (περιβαλλοντικοί στόχοι Οδηγίας, χρήσεις νερού, αναπτυξιακές δυνατότητες, προγραμματιζόμενα έργα), Ι. Καραβοκύρης, Δ. Καλοδούκας, Κ. Οικονόμου, Α. Πίστρικα, Γ. Τσεκούρας
10:45 Σενάρια εξέλιξης της γεωργίας – ανάγκες σε νερό, Κ. Οικονόμου
11.05 Πρόγραμμα μέτρων (βασικά και συμπληρωματικά), εκτίμηση αποδοτικότητάς τους σε σχέση με το κόστος, Γ. Κοτζαγιώργης, Α. Τορτοπίδης, B. Περλέρος, Ι. Κατσέλης, Ι. Καραβοκύρης, Α. Πίστρικα, Δ. Καλοδούκας, Ν. Σελλάς
11:25 Εξαιρέσεις – εφαρμογή άρθρου 4 Οδηγίας Πλαίσιο, Ι. Καραβοκύρης, Α. Πίστρικα, Δ. Καλοδούκας, Ι. Κατσέλης
11:40 Ανάλυση συμπληρωματικών μέτρων που σχετίζονται με την αντιμετώπιση του ελλείμματος νερών στη Θεσσαλία και την επίτευξη των στόχων της Οδηγίας Πλαίσιο στα επιφανειακά και υπόγεια νερά της Λεκάνης του Πηνειού, Ι. Καραβοκύρης, Α. Πίστρικα, Δ. Καλοδούκας, Β. Περλέρος, Α. Τορτοπίδης
11:55 Τα επόμενα βήματα μέχρι την οριστικοποίηση του Σχεδίου Διαχείρισης Υδατικού Διαμερίσματος Θεσσαλίας, Ν. Σελλάς, Σ. Φάμελλος
12:15 Ερωτήσεις επί των εισηγήσεων
12:30 Τοποθετήσεις
Συμπεράσματα - Κλείσιμο Ημερίδας
στις 2:06 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες ΠΡΟΓΡΑΜΜΑ ΗΜΕΡΙΔΑΣ ΣΧΕΔΙΑ ΔΙΑΧΕΙΡΙΣΗΣ 0 σχόλια
ΤΥΠΟ‐ΧΑΡΑΚΤΗΡΙΣΤΙΚΕΣ ΣΥΝΘΗΚΕΣ ΑΝΑΦΟΡΑΣ ΓΙΑ ΤΟΥΣ ΤΥΠΟΥΣ ΕΠΙΦΑΝΕΙΑΚΩΝ ΥΔΑΤΙΚΩΝ ΣΥΣΤΗΜΑΤΩΝ
ΤΥΠΟ‐ΧΑΡΑΚΤΗΡΙΣΤΙΚΕΣ ΣΥΝΘΗΚΕΣ ΑΝΑΦΟΡΑΣ ΓΙΑ ΤΟΥΣ
ΤΥΠΟΥΣ ΕΠΙΦΑΝΕΙΑΚΩΝ ΥΔΑΤΙΚΩΝ ΣΥΣΤΗΜΑΤΩΝ
στις 8:46 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες ΣΥΝΘΗΚΕΣ ΑΝΑΦΟΡΑΣ ΓΙΑ ΤΟΥΣ ΤΥΠΟΥΣ ΕΠΙΦΑΝΕΙΑΚΩΝ ΥΔΑΤΙΚΩΝ ΣΥΣΤΗΜΑΤΩΝ 0 σχόλια
ΠΡΟΣΚΛΗΣΗ ΗΜΕΡΙΔΑΣ ΒΟΛΟΣ :Διαβούλευση επί του Σχεδίου Διαχείρισης Υδατικού Διαμερίσματος Θεσσαλίας
Διαβούλευση επί του Σχεδίου Διαχείρισης Υδατικού Διαμερίσματος
ΕΠΙΣΗΜΗ ΠΡΟΣΚΛΗΣΗ ΒΟΛΟΣ
στις 8:40 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Ειδική Γραμματεία Υδάτων, Περιφέρεια Θεσσαλίας, ΠΡΟΣΚΛΗΣΗ ΗΜΕΡΙΔΑ ΒΟΛΟΣ 0 σχόλια
ΔΙΑΒΟΥΛΕΥΣΗ ΓΙΑ ΤΑ ΣΧΕΔΙΑ ΔΙΑΧΕΙΡΙΣΗΣ
Τετάρτη , 20 Ιουνίου 2012
Tην επόμενη εβδομάδα η διαβούλευση για την κατάρτιση Προγραμμάτων Μέτρων επί των Σχεδίων Διαχείρισης των λεκανών απορροής ποταμών του υδατικού διαμερίσματος της Θεσσαλίας
Κώστας Αγοραστός: «Αποφάσεις από μέρους της πολιτείας χωρίς την άποψη και τη βούληση των Θεσσαλών δεν πρόκειται να υπάρξουν»
Ξεκινά η διαβούλευση για την κατάρτιση Προγραμμάτων Μέτρων των Σχεδίων Διαχείρισης των λεκανών απορροής ποταμών του υδατικού διαμερίσματος της Θεσσαλίας. Όπως είναι γνωστό εδώ και λίγο καιρό η Ειδική Γραμματεία Υδάτων του ΥΠΕΚΑ έχει αναρτήσει τα Προγραμμάτων Μέτρων για τα Σχέδια Διαχείρισης στην ιστοσελίδα της, που σηματοδοτούν τη δεύτερη και τελική φάση της διαβούλευσης για τη Διαχείριση των Υδατικών Πόρων της χώρας. Η διαβούλευση που γίνεται σε συνεργασία Ειδικής Γραμματείας Υδάτων του ΥΠΕΚΑ – Περιφέρειας Θεσσαλίας και Γραμματείας Αποκεντρωμένης Διοίκησης Θεσσαλίας-Στερεάς Ελλάδας πραγματοποιείται:
Όπως τόνισε ο κ. Αγοραστός: «Τα σχέδια αυτά αφορούν όλα τα σοβαρά ζητήματα της διαχείρισης των υδατικών πόρων της Θεσσαλίας και οι αποφάσεις για την τελική διαμόρφωσή τους θα είναι δεσμευτικές για τις επόμενες δεκαετίες. Επιδιώκουμε την όσο το δυνατόν καλύτερη ενημέρωση και συμμετοχή όλων των αρμοδίων φορέων ώστε να προκύψει μια σύνθεση απόψεων που θα εκφράζει την θέση των κατοίκων της Θεσσαλίας. Στόχος μας είναι να επιτευχθεί η αποτελεσματική αντιμετώπιση των προβλημάτων διαχείρισης των υδατικών πόρων και να απομακρυνθεί στο μέλλον ο κίνδυνος λειψυδρίας που βιώνει τα τελευταία χρόνια η Θεσσαλία. Τονίζουμε προς κάθε κατεύθυνση ότι αποφάσεις από μέρους της πολιτείας χωρίς την άποψη και τη βούληση των Θεσσαλών δεν πρόκειται να υπάρξουν».
στις 8:38 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες ΔΙΑΒΟΥΛΕΥΣΗ ΓΙΑ ΤΑ ΣΧΕΔΙΑ ΔΙΑΧΕΙΡΙΣΗΣ 0 σχόλια
Για όσους έχουν ΟΑΕΕ: κάντε Αίτηση, για να πληρώνετε μικρότερη εισφορά.
OAEE, MEIOSH POSOY
στις 9:07 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες για να πληρωνετε μικροτερη εισφορα, καντε Αιτηση, ΟΑΕΕ 0 σχόλια
Μόλις 75 Τομεάρχες. Λιγοστές οι προσλήψεις προκειμένου να καλυφθούν οι ανάγκες της δακοκτονίας
Μόλις 75 Τομεάρχες. Λιγοστές οι προσλήψεις προκειμένου να καλυφθούν οι ανάγκες της δακοκτονίας. Εγκρίθηκε από το ΣΤΕ η πρόσληψη 1.500 ατόμων
Η κράτηση υπέρ της Δακοκτονίας παραμένει στα ίδια επίπεδα!
Υπέρ της πρόσληψης 1.500 ατόμων προκειμένου να καλυφθούν κατεπείγουσες ανάγκες εποχικού προσωπικού και να εκτελεστεί έγκαιρα και σωστά το πρόγραμμα δακοκτονίας γνωμοδότησε η αρμόδια Επιτροπή του Συμβουλίου Επικρατείας. Ωστόσο, ο αριθμός των εποχιακών γεωπόνων που προσλαμβάνει φέτος το ΥπΑΑΤ είναι κατά πολύ μειωμένος σε σχέση με πέρσι που ούτως ή άλλως ήταν λίγοι. Επίσης, μειωμένα εμφανίζονται και τα ημερομίσθια των γεωπόνων που θα εργαστούν στο πρόγραμμα (έως 42 ημερομίσθια ανά άτομο για χρονικό διάστημα 6,5 μηνών).
Σύμφωνα με όσα αναφέρουν όσοι γνωρίζουν καλά την διαδικασία αυτά θα έπρεπε να είναι το λιγότερο 60. Από την πλευρά του το ΥπΑΑΤ όσον αφορά το θέμα της μείωσης των προσλήψεων επικαλείται την ιδιαίτερα δύσκολη οικονομική συγκυρία. Ειδικότερα, όσον αφορά την απόφαση η Επιτροπή του ΣτΕ κάνοντας δεκτό σχετικό αίτημα του υπουργείου Ανάπτυξης για την πρόσληψη 75 ατόμων κατηγορίας πανεπιστημιακής εκπαίδευσης (ή τεχνολογικής εκπαίδευσης αν υπάρχει έλλειψη) για χρονικό διάστημα 4,5 μηνών αλλά και για την πρόσληψη 1.425 ατόμων υποχρεωτικής εκπαίδευσης με διάστημα εργασίας 6,5 μηνών.
Η κράτηση υπέρ της Δακοκτονίας παραμένει στα ίδια επίπεδα!!!!!!!!
στις 12:18 π.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες δακοκτονία 2012, Λιγοστές οι προσλήψεις, Μόλις 75 Τομεάρχες 0 σχόλια
Εισαγωγή φοιτητών στο Πρόγραμμα Μεταπτυχιακών Σπουδών για το ακαδ. έτος 2012 - 2013
Το Τμήμα Γεωπονίας Φυτικής Παραγωγής και Αγροτικού Περιβάλλοντος, της Σχολής Γεωπονικών Επιστημών, του Πανεπιστημίου Θεσσαλίας πρόκειται να λειτουργήσει, με μειωμένα δίδακτρα, για το ακαδημαϊκό έτος 2012 - 2013 Πρόγραμμα Μεταπτυχιακών Σπουδών (ΠΜΣ), με τίτλο: «Σύγχρονα Συστήματα Αγροτικής Παραγωγής στο Μεσογειακό Χώρο με Έμφαση στην Αειφορική Παραγωγή και τη Χρησιμοποίηση Νέων Τεχνολογιών», το οποίο οδηγεί σε Μεταπτυχιακό Δίπλωμα Ειδίκευσης (ΜΔΕ) στις εξής κατευθύνσεις:
1. Βελτίωση φυτών και σύγχρονες καλλιέργειες.
2. Σύγχρονη φυτοπροστασία.
3. Γεωργική Μηχανική- Διαχείριση Φυσικών Πόρων.
Υποβολή Αιτήσεων έως 10 Σεπτεμβρίου 2012.
Περισσότερες πληροφορίες στη Γραμματεία του ΠΜΣ:
Οδός Φυτόκου, Ν. Ιωνία, 384 46, Μαγνησία
Τηλέφωνα: 2421093006, FAX: 24210 93112 (ώρες 10:00π.μ. - 15:00μ.μ.)
και στις διευθύνσεις: http://www.uth.gr και http://www.postagr.agr.uth.gr στο διαδίκτυο.
στις 12:15 π.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Εισαγωγή φοιτητών στο Πρόγραμμα Μεταπτυχιακών Σπουδών για το ακαδ. έτος 2012 - 2013 0 σχόλια
Πρόγραμμα Μεταπτυχιακών Σπουδών - Σύγχρονα συστήματα αγροτικής παραγωγής στο Μεσογειακό χώρο....
Το Πρόγραμμα Μεταπτυχιακών Σπουδών με τίτλο:
«Σύγχρονα συστήματα αγροτικής παραγωγής στο Μεσογειακό χώρο με έμφαση στην αειφορική παραγωγή και στη χρησιμοποίηση νέων τεχνολογιών» του Πανεπιστημίου Θεσσαλίας, του Τμήματος Γεωπονίας Φυτικής Παραγωγής & Αγροτικού Περιβάλλοντος (Γ.Φ.Π.Α.Π.), ανακοινώνει την έναρξη της διαδικασίας υποβολής αιτήσεων για την εισαγωγή μεταπτυχιακών φοιτητριών και φοιτητών, για το ακαδημαϊκό έτος 2012 – 2013, διάρκειας 3 εξαμήνων στις κατευθύνσεις:
1.Βελτίωση φυτών και σύγχρονες καλλιέργειες
2. Σύγχρονη φυτοπροστασία
3. Γεωργική Μηχανική – Διαχείριση φυσικών πόρων
Γίνονται δεκτοί πτυχιούχοι Γεωτεχνικών και Πολυτεχνικών Τμημάτων, Περιβαλλοντικών Τμημάτων, Τμημάτων Θετικών και Οικονομικών Επιστημών των ΑΕΙ. Επίσης πτυχιούχοι αντίστοιχων Τμημάτων ΤΕΙ μετά από επιτυχή εξέταση οκτώ (8) προπτυχιακών μαθημάτων, τα οποία θα επιλεγούν από κατάλογο 12 μαθημάτων για την κάθε κατεύθυνση.
Η επιλογή των υποψηφίων για το ΠΜΣ γίνεται από την Επιτροπή Επιλογής Μεταπτυχιακών Φοιτητών χωρίς εισαγωγικές εξετάσεις σύμφωνα με τα κριτήρια του άρθρου 12, του νόμου 2083/92, του άρθρου 4 του νόμου 3685/2008. Η τελική επιλογή των υποψηφίων θα γίνει με βάση το συνολικό αριθμό μορίων που θα συγκεντρώσει ο/η κάθε υποψήφιος/α και αφού προηγηθεί προσωπική συνέντευξη. Οι υποψήφιοι που δεν έχουν πιστοποιημένη άριστη γνώση της αγγλικής γλώσσας υποβάλλονται σε εξετάσεις.
Tα δίδακτρα του ΠΜΣ ανέρχονται σε 1.000 Ευρώ για το πρώτο εξάμηνο και 1.000 Ευρώ για καθένα από τα δύο επόμενα εξάμηνα (συνολικό κόστος 3.000 Ευρώ).
6. Πιστοποιητικό άριστης γνώσης της αγγλικής γλώσσας, (Proficiency). (Οι υποψήφιοι που δεν έχουν πιστοποιημένη άριστη γνώση της αγγλικής γλώσσας υποβάλλονται σε εξετάσεις).
7. Βιογραφικό σημείωμα με στοιχεία επαγγελματικής και ερευνητικής δραστηριότητας σχετικής με τη μεταπτυχιακή κατεύθυνση, όπως αυτή aποδεικνύεται από τις σχετικές συμβάσεις εργασίας ή έργου και το δημοσιευμένο έργο σε έγκριτα επιστημονικά περιοδικά ή σε πρακτικά συνεδρίων.
Ιστοσελίδα: http://www.uth.gr, http://www.postagr.agr.uth.gr.
Διεύθυνση: Οδός Φυτόκου, Ν. Ιωνία, 384 46, Μαγνησίας
Υποβολή αιτήσεων από 18/6 έως 10/9/2012
Η διεξαγωγή της συνέντευξης θα γίνει εντός του μηνός
Καθηγήτρια Μαρία Σακελλαρίου – Μακραντωνάκη
στις 12:08 π.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Πρόγραμμα Μεταπτυχιακών Σπουδών - Σύγχρονα συστήματα αγροτικής παραγωγής στο Μεσογειακό χώρο.... 0 σχόλια
Δεν υπάρχει πολιτικός σχεδιασμός για την επιστροφή στην γεωργία
Δεν υπάρχει πολιτικός σχεδιασμός για την επιστροφή στην γεωργία σύμφωνα με τον Υπουργό ΑΑΤ. Τρεις ομάδες εργασίας και μια επιστημονική συνέστησε κατά την θητεία του ο κ. Μαραβέγιας
Χειμαρρώδης ήταν στην ομιλία του, ο υπηρεσιακός Υπουργός ΑΑΤ, κ. Ναπολέων Μαραβέγιας, κατά την έναρξη της ημερίδας με θέμα «Επιστροφή στην Γεωργία; Μύθοι και Πραγματικότητα» που πραγματοποιήθηκε την Τετάρτη, 6 Ιουνίου στο Γεωπονικό Πανεπιστήμιο Αθηνών. Ο κ. Μαραβέγιας αναφέρθηκε σε όλα τα κακώς κείμενα αλλά και τα σημαντικότερα προβλήματα του αγροτικού κλάδου. Μιλώντας για το θέμα της επιστροφής των νέων στην γεωργία και την ύπαιθρο που υποστήριζε με σθένος η προηγούμενη πολιτική ηγεσία ο κ. Μαραβέγιας ανέφερε: «Επιστρέφουν όμως να κάνουν τι; Είναι ένα σύνθετο επάγγελμα, (σ.σ. αυτό του αγρότη) που απαιτεί γνώσεις και τεχνικές που δυστυχώς δεν δίνονται από κανέναν φορέα και κυρίως από το Υπουργείο Γεωργίας ή τις αγροτικές οργανώσεις». Ο Υπουργός αναφέρθηκε επίσης στις προκλήσεις της νέας ΚΑΠ ενώ έκανε για πρώτη φορά γνωστό ότι τις ημέρες της θητείας του δημιούργησε Ομάδες Εργασίας για την Περιφερειοποίηση και για τους βοσκότοπους καθώς επίσης και μια Ομάδα Εργασίας από καθηγητές με αντικείμενο την αγροτική πολιτική. Τέλος έκανε γνωστό ότι συνέστησε προχθές με απόφασή του για πρώτη φορά ένα Επιστημονικό Συμβούλιο Αγροτικής Πολιτικής με την ελπίδα ότι ο επόμενος Υπουργός θα το συγκροτήσει.
Η κρίση στην γεωργία προηγήθηκε
Ειδικότερα, ο κ. Μαραβέγιας στον χαιρετισμό του στην ημερίδα με θέμα «Επιστροφή στην Γεωργία; Μύθοι και Πραγματικότητα» ανέφερε: «Μέσα σε ένα μήνα μπορεί κάποιος να δει πολλά πράγματα αλλά δεν έχει το χρόνο να επιδράσει και να βοηθήσει στην εξέλιξη. Είναι αλήθεια ότι η κρίση στην ελληνική γεωργία προηγήθηκε της κρίσης στην ελληνική οικονομία». Και πρόσθεσε: «Ωστόσο μέχρι πρόσφατα η κρίση αυτή δεν ήταν τόσο εμφανής στο επίπεδο των εισοδημάτων των αγροτών όσο στο επίπεδο των επιδόσεων του αγροτικού τομέα ως παραγωγικού τομέα. Όμως από ένα σημείο και μετά αυτή η κρίση γενικεύτηκε και έφτασε να είναι και κρίση των εισοδημάτων των αγροτών. Τα τελευταία χρόνια τα εισοδήματα των αγροτών μειώθηκαν και μειώνονται σταθερά κάτω από την διπλή πίεση της μείωσης των τιμών παραγωγού και της αύξησης των τιμών των εισροών και ιδιαίτερα της ενέργειας».
Ο υπηρεσιακός Υπουργός Αγροτικής Ανάπτυξης αναφέρθηκε επίσης και στα προβλήματα ρευστότητας αλλά και χρηματοδότησης των αγροτικών εκμεταλλεύσεων από την ΑΤΕ αλλά και τις άλλες τράπεζες. «Όταν ήρθε η κρίση στην ευρύτερη οικονομία της χώρας μας το πρόβλημα οξύνθηκε στον αγροτικό τομέα γιατί δημιουργήθηκε ένα Άμεσο, πρόβλημα ρευστότητας κυρίως από την Αγροτική Τράπεζα αλλά και από άλλες τράπεζες οι οποίες είναι απρόθυμες να χρηματοδοτήσουν τις αγροτικές εκμεταλλεύσεις. Το αποτέλεσμα είναι να πνίγονται οι αγρότες λόγω του γεγονότος ότι καθυστερούν και οι πληρωμές των προϊόντων που παράγουν. Ιδιαίτερα οι κτηνοτροφικές εκμεταλλεύσεις όπου εκεί είναι και το μεγάλο πρόβλημα της ελληνικής γεωργίας», τόνισε.
Και συμπλήρωσε: «Μέσα σε αυτές τις συνθήκες είναι πολύ ενδιαφέρον το φαινόμενο της επιστροφής στην γεωργία. Είναι προφανώς η κρίση στις αστικές περιοχές σαφώς μεγαλύτερη ή τουλάχιστον ως τέτοια εκλαμβάνεται ή προσλαμβάνεται από ότι είναι η κρίση στην ύπαιθρο και τον αγροτικό τομέα».
Αναφερόμενος στις προϋποθέσεις για την επιστροφή των νέων στην ύπαιθρο και την απασχόλησή τους με την Γεωργία, ο κ. Μαραβέγιας είπε: «Έτσι πάρα πολλοί που έχουν ρίζες στις αγροτικές περιοχές ή είναι ιδιαίτερα τολμηροί ή είναι σε μεγάλη απόγνωση επιστρέφουν πίσω. Επιστρέφουν όμως να κάνουν τι; Πολλοί από αυτούς δεν ξέρουν τι να κάνουν δεδομένου ότι δεν υπάρχει ούτε κάποια δυνατότητα κατάρτισης τους στο νέο τους αυτό επάγγελμα ούτε βεβαίως γνωρίζουν πως θα αντιμετωπίσουν την νέα πραγματικότητα η οποία είναι εξαιρετικά σύνθετη. Το επάγγελμα του αγρότη δεν είναι πια το επάγγελμα του ανθρώπου που δεν ξέρει τι άλλο να κάνει στην ζωή του αλλά είναι ένα σύνθετο επάγγελμα που απαιτεί γνώσεις και τεχνικές που δυστυχώς δεν δίνονται από κανέναν φορέα και κυρίως από το Υπουργείου Γεωργίας ή τις αγροτικές οργανώσεις. Το ζήτημα λοιπόν είναι επιστροφή στην γεωργία αλλά πως. Αυτό το κίνημα που σε άλλες χώρες έχει νεωτερικές διαστάσείς και πολλές φορές δημιούργησε ένα νέο κίνημα αγροτών που έφερε σε μεγάλο βαθμό εκσυγχρονιστικές τάσεις σε όλο τον αγροτικό τομέα θα μπορούσε να συμβεί και στην Ελλάδα αν δεν βρισκόμαστε σε τόσο βαθιά κρίση».
Συμπλήρωσε επίσης ότι: «Σε κάθε περίπτωση Αυτή η κίνηση πρέπει να είναι πλαισιωμένη από τις κατάλληλες δομές (τόσο του ΥπΑΑΤ) όσο και από τους Δήμους και από τις Περιφέρειες διότι δεν είναι δυνατόν σε κεντρικό επίπεδο το Υπουργείο Γεωργίας να προλάβει όλα αυτά τα ζητήματα. Το ζήτημα βεβαίως είναι ότι μας λείπει ένας προσανατολισμός. Τι θέλουμε να κάνει ο αγροτικός τομέας; Ποιος είναι ο στρατηγικός στόχος που πρέπει να θέσουμε έτσι ώστε οι επιμέρους πολιτικές να εξυπηρετήσουν αυτό τον στόχο».
ΚΑΠ: μεγάλα περιθώρια στην εθνική αγροτική πολιτική
Όσον αφορά τις συζητήσεις αλλά και τις προοπτικές ενόψει της Νέας ΚΑΠ ο κ. Μαραβέγιας είπε: «Η νέα ΚΑΠ προς αυτή την κατεύθυνση μπορεί να δώσει νέες δυνατότητες διότι αφήνει πολύ μεγάλα περιθώρια στην εθνική αγροτική πολιτική. Βέβαια αυτό μπορεί να είναι και επικίνδυνο διότι δίνοντας μεγάλα περιθώρια στην εθνική πολιτική εμείς μπορεί να μην εκμεταλλευτούμε αυτή τη δυνατότητα και να μείνουμε αδρανείς όπως δυστυχώς πολλές φορές στο παρελθόν που ακολουθούσαμε στην πραγματικότητα τις οδηγίες και τις κατευθύνσεις της Κοινής Αγροτικής Πολιτικής (….) Το ερώτημα λοιπόν που τίθεται σε όλους μας είναι ποια θα είναι αυτά τα κριτήρια. Πως θα μοιραστούν οι επιδοτήσεις χωρίς να είναι απλώς ένα κοινωνικό επίδομα. Πως δηλαδή θα συνδεθούν με κάποια παραγωγική δυνατότητα ή κάποια ποιοτικά κριτήρια».
Τόνισε ακόμα ότι: «Προκειμένου να μην μειωθούν οι συνολικές επιδοτήσεις στην χώρα, οι βοσκότοποι αποτέλεσαν μια νέα δυνατότητα και διπλασίασαν την επιλέξιμη έκταση της χώρας. Αυτό σημαίνει ότι οι βοσκότοποι οι οποίοι ανήκουν κατά το μεγαλύτερο μέρος τους στους δήμους θα επιδοτούνται. Για την ακρίβεια δεν θα επιδοτούνται οι βοσκότοποι αλλά οι βοσκοί. Και το ερώτημα είναι με ποια κριτήρια θα γίνονται οι ενοικιάσεις οι οποίες μέχρι σήμερα μόνο με ορθολογικά κριτήρια δεν γινόντουσαν. Πρέπει λοιπόν να σκεφτούμε σοβαρά πως πραγματικά θα τα συνδέσουμε και πάλι με την ποιότητα της παραγωγής;»
Ολοκληρώνοντας, ο κ. Μαραβέγιας αναφέρθηκε στις περιορισμένες δυνατότητες που είχε το μικρό χρονικό διάστημα της θητείας του ενώ παράλληλα αναφέρθηκε στις προτεραιότητες που έθεσε και θέλησε να υλοποιήσει: «Μπροστά σε όλα αυτά τα μεγάλα προβλήματα εγώ φυσικά, ενός μηνός Υπουργός, δεν μπορώ να κάνω πολλά πράγματα. Το μόνο που μπορώ να κάνω όμως και το έκανα ήδη ήταν να συστήσω Ομάδες Εργασίας και για την Περιφερειοποίηση και για τους βοσκότοπους κυρίως από ανθρώπους του Υπουργείου Γεωργίας. Επίσης να συστήσω μια Ομάδα Εργασίας πολύ βραχύβια από συναδέλφους Καθηγητές με αντικείμενο την αγροτική πολιτική ώστε να δούμε επιτέλους ποιος θα είναι αυτός ο στρατηγικός στόχος και να δούμε επίσης πως θα επιλέξουμε τα εργαλεία εκείνα για να τον εξυπηρετήσουμε. Ήδη προχθές με απόφαση συνέστησα για πρώτη φορά ένα Επιστημονικό Συμβούλιο Αγροτικής Πολιτικής και ελπίζω ότι ο επόμενος Υπουργός θα το συγκροτήσει. Θα αποτελείται από Καθηγητές και Αναπληρωτές Καθηγητές από όλα τα πανεπιστήμια της χώρας που έχουν επιστημονικό έργο στην αγροτική πολιτική».
Και κατέληξε λέγοντας: «Εκείνο που βλέπω είναι ότι το Υπουργείο Αγροτικής Ανάπτυξης έχει απομακρυνθεί από τις πηγές της γνώσης γενικότερα. Είτε αυτές είναι τα Πανεπιστήμια και οι Καθηγητές είτε ακόμα η βιβλιοθήκη του Υπουργείου Αγροτικής Ανάπτυξης την οποία επισκέφθηκα και βρίσκεται σε πολύ άσχημη κατάσταση για να μην πω κάτι περισσότερο. Άρα πρέπει αυτό το μικρό χρονικό διάστημα που βρίσκομαι στο Υπουργείο να ενώσουμε όπως στο παρελθόν την γνώση με την πράξη. Πιστεύω ότι θα αφήσω έστω μια μικρή παρακαταθήκη στον επόμενο πολιτικό Υπουργό μήπως και μπορέσουμε σε αυτή την χώρα να λειτουργήσουμε συνεργατικά, να δημιουργήσουμε συνέργιες μεταξύ των ανθρώπων της πράξης και των ανθρώπων της γνώσης».
στις 6:47 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Δεν υπάρχει πολιτικός σχεδιασμός για την επιστροφή στην γεωργία 0 σχόλια
Πρόγραμμα του ΟΑΕΔ για την επιχορήγηση επιχειρήσεων για την πρόσληψη ανέργων πτυχιούχων έως 35 ετών
Πρόγραμμα του ΟΑΕΔ για την επιχορήγηση επιχειρήσεων για την πρόσληψη ανέργων πτυχιούχων ανωτάτων εκπαιδευτικών ιδρυμάτων πανεπιστημιακού και τεχνολογικού τομέα έως 35 ετών
Ξεκίνησε την Τετάρτη 6 Ιουνίου 2012 η υποβολή αιτήσεων συμμετοχής στο πρόγραμμα του ΟΑΕΔ για την επιχορήγηση «επιχειρήσεων για την πρόσληψη ανέργων πτυχιούχων ανωτάτων εκπαιδευτικών ιδρυμάτων πανεπιστημιακού και τεχνολογικού τομέα, έως 35 ετών».
Σύμφωνα με τον ΟΑΕΔ το πρόγραμμα στοχεύει στην απασχόληση 5.000 νέων έως 35 ετών, πτυχιούχων ελληνικών Ανώτατων Εκπαιδευτικών Ιδρυμάτων που είναι κάτοχοι πρώτου πτυχίου ή μεταπτυχιακού ή διδακτορικού ή ισότιμου τίτλου σχολών της αλλοδαπής, οι οποίοι αντιμετωπίζουν δυσκολίες ένταξης στην αγορά εργασίας και διανύουν μεγάλα χρονικά διαστήματα σε δουλειές περιστασιακές και υποαμοιβόμενες. Συγκεκριμένα, οι ωφελούμενοι που θα απασχοληθούν στο πλαίσιο του προγράμματος, πρέπει να:
είναι πτυχιούχοι σχολών της τριτοβάθμιας εκπαίδευσης (ανώτατων εκπαιδευτικών ιδρυμάτων πανεπιστημιακού ή τεχνολογικού τομέα),
είναι έως και 35 ετών (να διανύουν δηλαδή έως και το 35ο έτος της ηλικίας τους κατά την ημερομηνία πρόσληψης τους),
διαθέτουν δελτίο ανεργίας σε ισχύ ή βεβαίωση συμμετοχής στο πρόγραμμα (από την αρμόδια Υπηρεσία του Ο.Α.Ε.Δ.) που θα προκύπτει από το ειδικό μητρώο για τις ανάγκες του προγράμματος.
Η επιχορήγηση θα είναι 20 ευρώ για κάθε ημέρα πλήρους απασχόλησης για ανέργους έως 24 ετών και 25 ευρώ την ημέρα για ανέργους άνω των 24 ετών. Οι επιχειρήσεις που θα προσλάβουν τους ανέργους, δεσμεύονται να διατηρήσουν τις θέσεις εργασίας τους για 27 μήνες, ενώ η επιχορήγηση θα διαρκέσει 24 μήνες.
Επισημαίνεται ότι οι άνεργοι δεν υποβάλλουν οι ίδιοι αίτηση, αλλά υποδεικνύονται -ανάλογα με την ειδικότητά τους- με συστατικό σημείωμα από την αρμόδια υπηρεσία (ΚΠΑ2) του ΟΑΕΔ, όπου είναι εγγεγραμμένοι, στις επιχειρήσεις που θα έχουν εγκριθεί για συμμετοχή στο πρόγραμμα. Οι εγγεγραμμένοι άνεργοι θα πρέπει να έχουν ολοκληρώσει τις διαδικασίες καταγραφής ατομικού σχεδίου δράσης και εξατομικευμένης προσέγγισης, για τις οποίες θα ενημερωθούν από τον αρμόδιο εργασιακό σύμβουλο του ΟΑΕΔ .
στις 6:44 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Πρόγραμμα του ΟΑΕΔ για την επιχορήγηση επιχειρήσεων για την πρόσληψη ανέργων πτυχιούχων έως 35 ετών 0 σχόλια
Αφανίζονται από την Ελλάδα οι πεταλούδες
Με εξαφάνιση απειλούνται οι πεταλούδες που ζουν στα δάση της Ελλάδας. Οι επιστήμονες κρούουν τον κώδωνα του κινδύνου, καθώς την τελευταία δεκαετία το έντομο-σύμβολο της άνοιξης υφίσταται τις δραματικές συνέπειες της κλιματικής αλλαγής.
Απειλείται, επίσης, από την αλόγιστη καταστροφή των δασικών οικοσυστημάτων, καθώς και τα επικίνδυνα αγροχημικά που χρησιμοποιούνται ανεξέλεγκτα στις καλλιέργειες. Οι ερευνητές -μέσω της Real planet- προειδοποιούν πως αν δεν παρθούν άμεσα μέτρα η πεταλούδα θα εκλείψει από τη χώρα.
«Οι πεταλούδες αποτελούν δείκτη υγείας του οικοσυστήματος. Οταν δεν τις εντοπίζουμε, σημαίνει ότι κάτι δεν πάει καλά», αναφέρει στη «R» ο έμπειρος ερευνητής Λάζαρος Παμπέρης, ο οποίος μελετά την κατάσταση του πληθυσμού της πεταλούδας στην Ελλάδα: «Αναμφισβήτητα τα εντυπωσιακά έντομα προειδοποιούν για τους κινδύνους, καθώς και τις πιέσεις που δέχεται το ίδιο το περιβάλλον», συμπληρώνει.
Οι πιο πρόσφατες έρευνες έδειξαν ότι οι πιο ευάλωτες περιοχές βρίσκονται στην Πελοπόννησο, στη βόρεια Πίνδο, στη Ροδόπη, στη Δράμα, στην Κάρπαθο και στη Χίο. Στην χώρα μας υπάρχουν 235 είδη πεταλούδας. Τα 56 απ’ αυτά θεωρούνται από τους επιστήμονες ως κρισίμως κινδυνεύοντα. «Πολύ φοβάμαι ότι τα δεδομένα μπορεί να έχουν αλλάξει προς το χειρότερο, καθώς πλέον η πολιτεία δεν χρηματοδοτεί ανάλογες έρευνες», τονίζει ο Λ. Παμπέρης.
Σύμφωνα με τα διαθέσιμα στοιχεία, η Πελοπόννησος είναι η πρώτη περιοχή της χώρας όπου οι πεταλούδες παραμένουν απροστάτευτες από την περιβαλλοντική καταστροφή. Οι πιο σημαντικοί βιότοποι βρίσκονται στον Χελμό και στον Ταΰγετο. Τα δύο αυτά οικοσυστήματα διαθέτουν περισσότερα από 145 απροστάτευτα είδη, εκ των οποίων τα 13 απειλούνται άμεσα με εξαφάνιση. Το χειρότερο είναι ότι τα περισσότερα από τα απειλούμενα είδη είναι ενδημικά. Το είδος της πεταλούδας που θεωρείται σήμα κατατεθέν της περιοχής είναι το Cyaniris semiargus. Οι ειδικοί θεωρούν τη βόρεια Πίνδο μία από τις πιο σπουδαίες περιοχές για την πεταλούδα. Σε όλη την περιοχή έχουν καταγραφεί 175 απειλούμενα είδη πεταλούδας, εκ των οποίων τα 13 χαρακτηρίζονται ως κρισίμως κινδυνεύοντα. Η πεταλούδα-σύμβολο είναι η Parnassius apollonius. Ακολουθεί η οροσειρά της Ροδόπης, στην οποία φιλοξενούνται 182 απειλούμενα είδη, εκ των οποίων τα 18 κινδυνεύουν, με πρώτη την Proterebia afra. Από τους πιο σπουδαίους οικότοπους πεταλούδας είναι και το Φαλακρό της Δράμας. Σε αυτό το βουνό υπάρχουν τουλάχιστον 173 είδη, εκ των οποίων τα 14 βρίσκονται στο «κόκκινο». Το πιο ξακουστό είναι το Polyomatus andronicus, που ζει μόνο στη συγκεκριμένη περιοχή και κινδυνεύει με εξαφάνιση.
Βιότοπους πεταλούδας, όμως, δεν έχουμε μόνο στην ηπειρωτική Ελλάδα. Σημαντικό οικοσύστημα του εντόμου αποτελεί και η Κάρπαθος. Το νησί του νοτιοανατολικού Αιγαίου φιλοξενεί 27 απειλούμενα είδη, τα οποία υφίστανται σημαντικές πεπιπτώσεις από τις συνέπειες της κλιματικής αλλαγής. Η πιο χαρακτηριστική πεταλούδα του νησιού είναι η Hipparchia christenseni, που έχει ενταχθεί στο κόκκινο βιβλίο των απειλούμενων ειδών.
Οι πεταλούδα έχει τη δική της μοναδική συνεισφορά στο οικοσύστημα. «Μαζί με τη μέλισσα έχουν από τους πιο σπουδαίους ρόλους στη διατήρηση της χλωρίδας και γι’ αυτό πρέπει άμεσα να παρθούν μέτρα προστασίας», τονίζει ο Απόστολος Τριχάς, εντομολόγος, επιμελητής Εργαστηρίου Αρθροπόδων στο Μουσείο Φυσικής Ιστορίας του Πανεπιστημίου Κρήτης, και συνεχίζει: «Ορισμένα άνθη μπορούν να επικονιαστούν μόνο από την πεταλούδα, λόγω της ειδικής προβοσκίδας της. Με αυτό τον τρόπο συμβάλλει στη διατήρηση της βιοποικιλότητας».
πηγη: onair24.gr- Natura Hellas
στις 5:54 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Αφανίζονται από την Ελλάδα οι πεταλούδες 0 σχόλια
12 Αλλαγές που μπορούν να σώσουν την οικονομία, δηλ. "το κεφάλι μας"!...
Αντί για ΤΥΡΙ gouda (αγευστο) ψωνίστε Λογάδι Ηπείρου ήΜακεδονικό Τυρί, κασέρια, κεφαλοτύρια Κρήτης, Νάξου, Μυτιλήνης κλπ κλπ. Λιώνουν το ίδιο καλά στην πίτσα και στα τοστ.
Aντί για ΠΑΓΩΤΑ Nestle, Algida, προτιμήστε τώρα με τις ζέστες τα πραγματικά ελληνικά :ΕΒΓΑ, και.....ΜΟΝΟ αυτά !
Αντί για Coca Cola Pepsi Cola αγοράστε ΑΝΑΨΥΚΤΙΚΑ Lux,Εψα, Παλίρροια, ΒαπΚουγιός (Βασικα μην πίνετε αναψυκτικά, αλλά αν πίνετε, προτιμήστε ΜΟΝΟ ελληνικά !)
Αντί για ΜΑΚΑΡΟΝΙΑ Barilla, Misco που παράγονται από πολυεθνική,αγοράστε μονο μακαρόνια Μ έ λ ι σ σ α. Είναι εξαιρετικά και τα καλύτερα από όλα (δοκιμάστε αυτά του καρότου !!! Απίθανα !!!!)
Αντί για ΓΑΛΑ εισαγωγής Βερόπουλου και Lidl αγοράστε γάλα ελληνικο, ΑΓΝΟ, ΜΕΒΓΑΛ, Όλυμπος Αγρόκτημα Βραχιάς, ΕΒΟΛ, ΚΟΡΦΗ, ΤΟΥ ΚΡΗΤΙΚΟΥ, κλπ κλπ μονο ελληνικα
Αντί για ΣΟΚΑΛΑΤΕΣ Nestle, αγοράστε ΜΟΝΟ σοκολάτες-σοκολατάκια ΙΟΝ που είναι και οι καλύτερες (και έως και σήμερα, μόνο ΕΛΛΗΝΙΚΗΣ ΙΔΙΟΚΤΗΣΙΑΣ, άλλωστε πρέπει να σωθεί η επιχείρηση που επιμένει να είναι ελληνική). Ο Παυλίδης, δυστυχώς, δεν γλύτωσε και πουλήθηκε στους Γάλλους !!!!! δεν χρειάζεται να στηρίζουμε Γαλλικές επιχειρήσεις !!!
1. Βοηθάτε την διατήρηση και αύξηση θέσεων εργασίας !
3. Θα δημιουργηθεί μια τελική κυκλοφορία χρήματος ισοδύναμη με περίπου 4.500.000 ευρώ στην αγορά! Ή πιο απλά, Αλλάζοντας απλά την κατανάλωση από προϊόντα πολυεθνικών και από εισαγόμενα προϊόντα,οι 1.000 οικογένειες μπορούν να δημιουργήσουν 100-150 θέσεις εργασίας τουλάχιστον!
ΤΟ ΜΟΝΑΔΙΚΟ ΕΛΛΗΝΙΚΟ ΣΟΥΠΕΡ ΜΑΡΚΕΤ, ΠΟΥ ΕΧΕΙ ΑΠΟΜΕΙΝΕΙ ΕΙΝΑΙ Ο ΣΚΛΑΒΕΝΙΤΗΣ (μαλιστα απ ότι λέγεται, δεν απέλυσε κανέναν υπάλληλο, λόγω κρίσης, αλλά και απορρόφησε και τους υπαλλήλους γνωστής αλυσίδας σούπερ μάρκετ που αγόρασε) Και καλές τιμές έχει, και ποικιλία προϊόντων
Στηρίξτε ΤΑ ΜΙΚΡΑ ΠΑΝΤΟΠΩΛΕΙΑ, τα μαγαζιά της ΓΕΙΤΟΝΙΑΣ, μακρυά από ΠΟΛΥΚΑΤΑΣΤΗΜΑΤΑ !
ΔΕΝ ΚΑΝΟΥΜΕ ΟΙΚΟΝΟΜΙΑ ΑΓΟΡΑΖΟΝΤΑΣ ΞΕΝΑ ΠΡΟΪΟΝΤΑ, ΤΟ ΠΟΣΟ ΠΟΥ ΥΠΟΤΙΘΕΤΑΙ ΟΤΙ ΚΕΡΔΙΖΟΥΜΕ ΑΠΟ ΤΗΝ ΥΠΟΤΙΘΕΜΕΝΗ ΔΙΑΦΟΡΑ ΤΗΣ ΤΙΜΗΣ, ΤΟ ΧΡΥΣΟΠΛΗΡΩΝΟΥΜΕ ΚΑΤΑΣΤΡΕΦΟΝΤΑΣ ΤΗ ΔΙΚΗ ΜΑΣ ΟΙΚΟΝΟΜΙΑ !
ΑΠΛΑ ΔΕΝ ΦΑΙΝΕΤΑΙ ΒΡΑΧΥΠΡΟΘΕΣΜΑ, ΑΛΛΑ ΜΑΚΡΟΠΡΟΘΕΣΜΑ ! ΣΕ ΛΙΓΟ ΚΑΙΡΟ, ΟΙ ΞΕΝΕΣ ΕΤΑΙΡΕΙΕΣ ΘΑ ΕΛΕΓΧΟΥΝ ΤΑ ΠΑΝΤΑ ΚΑΙ ΘΑ ΚΑΘΟΡΙΖΟΥΝ ΤΙΣ ΤΙΜΕΣ ΧΩΡΙΣ ΚΑΝΕΝΑΝ ΑΝΤΑΓΩΝΙΣΜΟ ! ΣΤΕΦΤΕΙΤΕ ΤΟ !ΕΙΝΑΙ ΠΟΛΥ ΑΠΛΟ !
σκεφτείτε ότι ίσως να βοηθάτε μεσοπρόθεσμα την επαγγελματική σας εξέλιξη ή την επαγγελματική εξέλιξη αγαπημένων σας προσώπων.
Αγαπητοί Συμπατριώτες ΜΠΟΡΟΥΜΕ και μην ακούτε τα εγκάθετα..."παπαγαλάκια", τους αγράμματους και τους καλοθελητές !
Αγοράστε μόνο Ελληνικά προϊόντα, τα οποία θα ξεχωρίζετε - όχι από το όνομα μόνo, αλλά
και από τον αριθμό στο BAR CODE...
πηγή: http://skopelos-news.blogspot.gr/ - Natura Hellas
στις 5:52 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Στηρίξτε τα ελληνικά προϊόντα και υπηρεσίες 0 σχόλια
Παρατείνεται έως και 17 Δεκεμβρίου η προθεσμία για τις άδειες γεωτρήσεων
Εκ νέου παράταση μέχρι και τις 17 Δεκεμβρίου 2012, από 16 Ιουνίου που ισχύει, δίνεται στην προθεσμία υποβολής δικαιολογητικών από τους αγρότες για τη χορήγηση άδειας για υφιστάμενα δικαιώματα χρήσης νερού από αρδευτικές γεωτρήσεις.
Επειδή αρκετοί αγρότες δεν είναι έτοιμοι για την ολοκλήρωση των ενεργειών που απαιτούνται, κρίθηκε αναγκαία η παράταση.
Σε σχετική ανακοίνωση του υπουργείου γίνεται γνωστό ότι τα ΥΠΑΑΤ σε συνεργασία με το υπουργείο Περιβάλλοντος, Ενέργειας και Κλιματικής Αλλαγής επισπεύδει τις απαραίτητες διαδικασίες προκειμένου να δημοσιευθεί το συντομότερο στο ΦΕΚ η σχετική τροποποιητική απόφαση.
Πιο συγκεκριμένα, ο υπουργός Αγροτικής Ανάπτυξης και Τροφίμων, Καθηγητής Ναπολέων Μαραβέγιας και ο υπουργός Περιβάλλοντος, Ενέργειας και Κλιματικής Αλλαγής, Καθηγητής Γρηγόρης Τσάλτας υπέγραψαν ΚΥΑ με θέμα την «Τροποποίηση της αριθ. οικ. 150559/10-6-2011 απόφασης των Υπουργών Εσωτερικών, Αποκέντρωσης και Ηλεκτρονικής Διακυβέρνησης, Οικονομικών, Οικονομίας, Ανταγωνιστικότητας και Ναυτιλίας, Περιβάλλοντος, Ενέργειας και Κλιματικής Αλλαγής, Υποδομών, Μεταφορών και Δικτύων, Αγροτικής Ανάπτυξης και Τροφίμων, Πολιτισμού και Τουρισμού «Διαδικασίες, όροι και προϋποθέσεις για τη χορήγηση αδειών για υφιστάμενα δικαιώματα χρήσης νερού», (ΦΕΚ 1440 Β΄- 16-6- 2011).
Όπως δήλωσε ο υπουργός Αγροτικής Ανάπτυξης Ναπολέων Μαραβέγιας «για να αντιμετωπιστεί το πρόβλημα της τακτοποίησης των αρδευτικών γεωτρήσεων εκδόθηκε σχετική ΚΥΑ, όπως προβλέπει ο Ν. 3199/03. Η προθεσμία για την τακτοποίηση των γεωτρήσεων, μετά από μια πρώτη παράταση, λήγει στις 16 Ιουνίου 2012. Όμως για λόγους τρέχουσας συγκυρίας αλλά και γιατί μεγάλο μέρος των αγροτών δεν είναι έτοιμο για την ολοκλήρωση των ενεργειών που απαιτούνται, κρίνεται ότι είναι αναγκαίο να δοθεί μια ακόμα παράταση μέχρι την 17η Δεκεμβρίου 2012».
ΚΥΑ για τη χορήγηση αδειών για υφιστάμενα δικαιώματα χρήσης νερού.pdf
Υπεγράφη η ΚΥΑ για την αδειοδότηση των αρδευτικών γεωτρήσεων.doc
Δεύτερη Εγκύκλιος για τις άδειες χρήσης νερού.pdf
στις 5:45 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Παρατείνεται έως και 17 Δεκεμβρίου η προθεσμία για τις άδειες γεωτρήσεων 0 σχόλια
Ευρεία σύσκεψη με αντικείμενο τις πρόσφατες καταστροφές που προκάλεσε η έντονη χαλαζόπτωση στην Περιφέρεια Θεσσαλίας
Αθήνα, 01 Ιουνίου 2012
Ευρεία σύσκεψη υπό την προεδρεία του Υπουργού Αγροτικής Ανάπτυξης και Τροφίμων, ΚαθηγητήΝαπολέοντα Μαραβέγια πραγματοποιήθηκε σήμερα στο Υπουργείο με αντικείμενο τις πρόσφατες καταστροφές που προκάλεσε η έντονη χαλαζόπτωση στην Περιφέρεια Θεσσαλίας.
Στη σύσκεψη έλαβαν μέρος ο Γενικός Γραμματέας του ΥΠΑΑΤ Γ. Καννελόπουλος, ο Πρόεδρος του ΕΛΓΑ Θ. Σαρρής, ο αντιπρόεδρος του ΟΠΕΚΕΠΕ Μ. Κορασίδης, ο Περιφερειάρχης Θεσσαλίας Κ. Αγοραστός, οι Δήμαρχοι Λαρισαίων και Κιλελέρ, Κ. Τζανακούλης και Ρ. Κομήτσας, ο Πρόεδρος της ΕΑΣ Λάρισσας Χρ. Σιδερόπουλος και εκπρόσωποι αγροτών της περιοχής.
Οι φορείς έθεσαν στον Υπουργό κ. Μαραβέγια υπόμνημα προκειμένου να ξεκινήσουν άμεσα οι διαδικασίες για την καταβολή των αποζημιώσεων στους αγρότες.
να ενταχθεί η Θεσσαλία στο σύστημα αντιχαλαζικής προστασίας με εναέρια μέσα που λειτουργεί ο ΕΛΓΑ.
τα χαρτογραφικά υπόβαθρα των κτημάτων με καλλιέργειες βάμβακος που θα έχουν πόρισμα είτε επανασποράς είτε ζημιάς από τον ΕΛΓΑ να εξαιρεθούν από τον έλεγχο της συνδεδεμένης ενίσχυσης έτσι ώστε το σύνολο των αγροτεμαχίων με καλλιέργεια βάμβακος να δικαιούται συνδεδεμένη ενίσχυση
για την περίπτωση της θεομηνίας στην περιοχή, λόγω των υψηλών ποσοστών ζημιάς σε όλες τις καλλιέργειες να μην εφαρμοστεί το σημείο του κανονισμού ασφάλισης ΕΛΓΑ που θέτει ανώτερο όριο αποζημίωσης το 80% της ασφαλιζόμενης αξίας εκάστου αγροτεμαχίου
να καταβληθεί άμεσα από τον ΕΛΓΑ το σύνολο του ποσού της αποζημίωσης που αφορά την επανασπορά βάμβακος ως προκαταβολή καθώς και το 50% όλων των υπόλοιπων αποζημιώσεων
παρέμβαση στη διοίκηση του ΕΛΓΑ ώστε να ενισχυθεί άμεσα με γεωτεχνικό προσωπικό από άλλες περιοχές το υποκατάστημα του ΕΛΓΑ Λάρισας
επίσπευση διαδικασιών για επιστροφή του ΦΠΑ στους αγρότες
Ο Υπουργός Αγροτικής Ανάπτυξης και Τροφίμων, Καθηγητής Ναπολέων Μαραβέγιας σε δηλώσεις του, μεταξύ άλλων, επισήμανε ότι «η σύσκεψη διεξήχθη σε θετικό κλίμα, επισημαίνοντας ότι το Υπουργείο θα εξετάσει με προσοχή και ειλικρινή διάθεση επίλυσης, όλα τα αιτήματα των παραγωγών». Στο πλαίσιο αυτό ενημέρωσε τους εκπροσώπους των παραγωγών ότι ήδη εξετάζεται η επέκταση του αντιχαλαζικού προγράμματος του ΕΛΓΑ και σε άλλες περιοχές, μεταξύ των οπoίων και περιοχές της Θεσσαλίας.
Ανέφερε ακόμη ότι οι διαδικασίες για την εκτίμηση των ζημιών και την έγκαιρη καταβολή των αποζημιώσεων στους παραγωγούς που επλήγησαν από τις πρόσφατες καταστροφές θα ξεκινήσουν άμεσα, ενώ εξετάζεται και το θέμα της συνδεδεμένης ενίσχυσης βάμβακος στους πληγέντες παραγωγούς.
Τέλος, ο Υπουργός ζήτησε από το Γενικό Γραμματέα του Υπουργείου, τον Αντιπρόεδρο του ΟΠΕΚΕΠΕ, τον Περιφερειάρχη Θεσσαλίας και τους εκπροσώπους της Αυτοδιοίκησης που συμμετείχαν στη σύσκεψη, να συνεργαστούν και να συνδράμουν στο έργο του ΕΛΓΑ, με όσο το δυνατό μεγαλύτερο αριθμό γεωτεχνικών υπαλλήλων, έτσι ώστε οι διαδικασίες εκτίμησης των ζημιών να επιταχυνθούν.
στις 5:40 μ.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Ευρεία σύσκεψη, καταστροφές που προκάλεσε η έντονη χαλαζόπτωση στην Περιφέρεια Θεσσαλίας 0 σχόλια
Βιολογική Αντιμετώπιση των Ακρίδων
Μιας και οι ακρίδες καταπολεμούνται συνήθως με πυρεθρίνες, θα πρότεινα το PIRESAN
Σχετικο: http://www.minagric.gr/greek/data/PIRESAN%20new.pdf
Φυσική πυρεθρίνη με έγκριση στη βιολογική και ταυτόχρονα στην λεμονιά (για αφίδες βέβαια, αλλά είστε καλυμμένοι σε περίπτωση ελέγχου)
Προσοχή στην εφαρμογή, η φυσική πυρεθρίνη διασπάται πολύ γρήγορα, οπότε η ώρα της ημέρας παίζει σημαντικό ρόλο!
Οι ακρίδες δεν μένουν συνέχεια εκεί που τρώνε, συνήθως νωρίς το πρωί βρίσκονται στο έδαφος, οπότε μια εφαρμογή το χάραμα ή αργά τη νύχτα, θα γίνει στο έδαφος και όχι στα δένδρα! Ενώ το μεσημέρι καλό είναι να αποφύγετε, καθώς η φυσική πυρεθρίνη θα διασπαστεί πολύ γρήγορα και ίσως να μη δώσει τα αποτελέσματα που ζητάτε.
Εάν θέλετε κάτι ποιό βιολογικό δοκιμάστε θειασβέστειο (10 κιλ/τον ), καλό εντομοαπωθητικό ( δεν το έχω δει σε ακρίδες, αλλά σε θρίπες και αφίδες έχει αποδείξει την αξία του )
Ότι και να επιλέξετε, φροντίστε να εξαφανιστούν ζιζάνια από το έδαφος ( με καλλιεργητή, όχι χορτοκοπτικό ) για να μη μπορούν να κρύβονται
Επίσης, άμα δε λάβει μέτρα και ο γείτονας μάλλον θα έχετε συνεχόμενα προβλήματα
στις 10:46 π.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες Βιολογική Αντιμετώπιση των Ακρίδων 0 σχόλια
ΓΕΩΤ.Ε.Ε. ΠΕΡΙΕΧΟΜΕΝΑ ΗΛΕΚΤΡΟΝΙΚΗΣ ΕΝΗΜΕΡΩΣΗΣ 1ης ΙΟΥΝΙΟΥ 2012
1ης ΙΟΥΝΙΟΥ 2012 (22/2012)
ΓΕΩΤ.Ε.Ε.: ΔΕΛΤΙΟ ΤΥΠΟΥ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΠΕΡΙΒΑΛΛΟΝΤΟΣ
Δελτίο Τύπου του ΓΕΩΤ.Ε.Ε. με αφορμή την Παγκόσμια Ημέρα Περιβάλλοντος.
ΠΡΑΓΜΑΤΟΠΟΙΗΘΗΚΕ Η ΓΕΝΙΚΗ ΣΥΝΕΛΕΥΣΗ ΑΝΤΙΠΡΟΣΩΠΩΝ ΚΛΑΔΩΝ ΤΟΥ ΓΕΩΤ.Ε.Ε.
Πραγματοποιήθηκε στις 25 & 26 Μαΐου 2012, στο ξενοδοχείο «PORTO PALACE» στη Θεσσαλονίκη, η ετήσια Τακτική Γενική Συνέλευση Αντιπροσώπων των Κλάδων του ΓΕΩΤ.Ε.Ε., με τη μαζική συμμετοχή των εκλεγμένων αντιπροσώπων.
ΝΟΜΟΘΕΣΙΑ ΓΕΩΤΕΧΝΙΚΟΥ ΕΝΔΙΑΦΕΡΟΝΤΟΣ (29/5/2012)
Αναφέρονται τα Φύλλα της Εφημερίδας της Κυβέρνησης (ΦΕΚ) που περιέχουν νομοθεσία γεωτεχνικού ενδιαφέροντος και κυκλοφόρησαν στις 29/5/2012.
ΠΑΡΑΡΤΗΜΑ ΚΕΝΤΡΙΚΗΣ ΜΑΚΕΔΟΝΙΑΣ: ΠΑΡΑΤΗΡΗΣΕΙΣ ΓΙΑ ΤΟ ΚΑΛΑΘΙ ΑΓΡΟΤΙΚΩΝ ΠΡΟΪΟΝΤΩΝ ΤΗΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ
Τις παρατηρήσεις του για το Επιχειρησιακό Πρόγραμμα «Καλάθι Αγροτικών Προϊόντων» της Περιφέρειας Κεντρικής Μακεδονίας, κατέθεσε το Παράρτημα Κεντρικής Μακεδονίας του ΓΕΩΤ.Ε.Ε..
ΠΑΡΑΡΤΗΜΑ ΠΕΛΟΠΟΝΝΗΣΟΥ & ΔΥΤΙΚΗΣ ΣΤΕΡΕΑΣ ΕΛΛΑΔΑΣ: ΥΠΟΣΤΕΛΕΧΩΣΗ ΓΕΩΤΕΧΝΙΚΗΣ ΔΙΕΥΘΥΝΣΗΣ Π.Ε. ΖΑΚΥΝΘΟΥ
Επιστολή στις αρμόδιες αρχές απέστειλε το Παράρτημα Πελοποννήσου & Δυτικής Στερεάς Ελλάδας του ΓΕΩΤ.Ε.Ε. με θέμα την υποστελέχωση και ουσιαστικά την αδυναμία λειτουργίας του Τμήματος Κτηνιατρικής Ζακύνθου.
ΠΑΡΑΡΤΗΜΑ ΠΕΛΟΠΟΝΝΗΣΟΥ & ΔΥΤΙΚΗΣ ΣΤΕΡΕΑΣ ΕΛΛΑΔΑΣ: ΑΝΑΓΚΑΙΟΤΗΤΑ Η ΠΑΡΑΤΑΣΗ ΤΗΣ ΠΡΟΘΕΣΜΙΑΣ ΓΙΑ ΤΗ ΔΗΛΩΣΗ ΓΕΩΤΡΗΣΕΩΝ
Το Παράρτημα Πελοποννήσου & Δυτικής Στερεάς Ελλάδας του ΓΕΩΤ.Ε.Ε., στα πλαίσια της Ετήσιας Τακτικής Συνέλευσης Αντιπροσώπων Κλάδων του η οποία πραγματοποιήθηκε στις 16-5-2012 στην Καλαμάτα και κατόπιν σχετικού αιτήματος πολλών γεωτεχνικών μελών του, απηύθυνε αίτημα προς την Ειδική Γραμματεία Υδάτων του Υ.Π.Ε.Κ.Α. για εξάμηνη παράταση στην προθεσμία για την δήλωση γεωτρήσεων, η οποία προς το παρόν λήγει την 16-6-2012.
ΠΑΡΑΡΤΗΜΑ ΑΝΑΤΟΛΙΚΗΣ ΜΑΚΕΔΟΝΙΑΣ: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΓΕΩΤΕΧΝΙΚΟ
Σε πρόσκληση εκδήλωσης ενδιαφέροντος που αφορά έναν Γεωτεχνικό και έναν τεχνικό πληροφορικής στα πλαίσια του Emplocomp (Δράση 5.3) προχώρησε το Παράρτημα Ανατολικής Μακεδονίας του ΓΕΩΤ.Ε.Ε..
Π.Ε.Γ.Δ.Υ. - Π.Σ. ΚΙΛΚΙΣ: ΠΑΡΑΤΗΡΗΣΕΙΣ ΚΑΙ ΠΡΟΤΑΣΕΙΣ ΕΠΙ ΤΟΥ ΟΡΓΑΝΙΣΜΟΥ ΤΗΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ
Τις προτάσεις και παρατηρήσεις του επί της προτεινόμενης τροποποίησης του Οργανισμού της Περιφέρειας Κεντρικής Μακεδονίας κατέθεσε το Περιφερειακό Συμβούλιο Ν. Κιλκίς της Πανελλήνιας Ένωσης Γεωπόνων Δημοσίων Υπαλλήλων.
Π.Ε.Γ.Δ.Υ.: ΔΙΑΜΑΡΤΥΡΙΑ ΓΙΑ ΤΗ ΔΙΑΘΕΣΗ ΓΕΩΠΟΝΩΝ ΤΩΝ ΠΕΡΙΦΕΡΕΙΑΚΩΝ ΥΠΗΡΕΣΙΩΝ ΤΟΥ ΥΠ.Α.Α.Τ. ΣΤΟΝ ΕΛ.Γ.Α.
Επιστολή στον Υπουργό Αγροτικής Ανάπτυξης & Τροφίμων έστειλε η Πανελλήνια Ένωση Γεωπόνων Δημοσίων Υπαλλήλων, με αφορμή τη διάθεση γεωπόνων των περιφερειακών υπηρεσιών του Υπουργείου στον ΕΛ.Γ.Α.
ΕΠΙΜΕΛΗΤΗΡΙΟ ΗΡΑΚΛΕΙΟΥ: 2ο FORUM ΚΡΗΤΙΚΩΝ ΠΡΟΪΟΝΤΩΝ
Νέες πρωτοβουλίες για την προώθηση των Κρητικών προϊόντων στην τοπική αγορά αναλαμβάνει το Επιμελητήριο Ηρακλείου, σε συνέχεια της πρώτης Παγκρήτιας συνάντησης παραγωγών και εκπροσώπων ξενοδοχείων που πραγματοποιήθηκε στις 10 Μαρτίου 2012 στο Επιμελητήριο Ηρακλείου.
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ: ΗΜΕΡΙΔΑ ΓΙΑ ΤΟΝ ΠΡΩΤΟΓΕΝΗ ΤΟΜΕΑ ΚΑΙ ΤΟ ΠΕΡΙΒΑΛΛΟΝ (5-6-2012)
Ημερίδα με θέμα «Πρωτογενής Τομέας και Περιβάλλον» διοργανώνουν η Διεύθυνση Αγροτικής Οικονομίας της Περιφέρειας Κεντρικής Μακεδονίας σε συνεργασία με το Δήμο Δέλτα Μητροπολιτικής Ενότητας Θεσσαλονίκης και το Φορέα Διαχείρισης Εθνικού Πάρκου Δέλτα Αξιού - Λουδία - Αλιάκμονα.
ΣΥΛΛΟΓΟΣ ΓΕΩΠΟΝΩΝ ΙΔΙΩΤΙΚΩΝ ΥΠΑΛΛΗΛΩΝ ΚΡΗΤΗΣ: ΚΑΤΑΓΓΕΛΙΑ ΓΙΑ ΤΗΝ ΑΠΟΛΥΣΗ ΣΥΝΑΔΕΛΦΟΥ
Ανακοίνωση με αφορμή την απόλυση του γεωπόνου Γιάννη Κυνηγάκη εξέδωσε το Δ.Σ. του Σωματείου Γεωπόνων Ιδιωτικών Υπαλλήλων Κρήτης.
Υ.Π.Ε.Κ.Α.: ΔΗΜΟΣΙΑ ΔΙΑΒΟΥΛΕΥΣΗ ΓΙΑ ΤΟ ΠΡΟΓΡΑΜΜΑ ΟΛΟΚΛΗΡΩΜΕΝΗΣ ΔΙΑΧΕΙΡΙΣΗΣ ΘΑΛΑΣΣΙΩΝ ΚΑΙ ΕΣΩΤΕΡΙΚΩΝ ΥΔΑΤΩΝ ΤΟΥ ΕΥΡΩΠΑΪΚΟΥ ΟΙΚΟΝΟΜΙΚΟΥ ΧΩΡΟΥ
Σε δημόσια διαβούλευση για το Πρόγραμμα του Χρηματοδοτικού Μηχανισμού (ΧΜ) του Ευρωπαϊκού Οικονομικού Χώρου (ΕΟΧ) περιόδου 2009-2014, με τίτλο «Ολοκληρωμένη Διαχείριση Θαλάσσιων και Εσωτερικών Υδάτων», προχωρά το Υπουργείο Περιβάλλοντος, Ενέργειας και Κλιματικής Αλλαγής.
ΠΑΝΕΛΛΗΝΙΑ ΚΙΝΗΣΗ ΔΑΣΟΛΟΓΩΝ: ΣΥΓΚΡΟΤΗΣΗ ΣΕ ΣΩΜΑ ΤΩΝ ΟΡΓΑΝΩΝ ΤΟΥ ΣΥΛΛΟΓΟΥ
Συγκροτήθηκαν σε σώμα το Διοικητικό Συμβούλιο και η Επιτροπή Βόρειας Ελλάδας της Πανελλήνιας Κίνησης Δασολόγων.
ΣΥΛΛΟΓΟΣ ΕΡΓΑΖΟΜΕΝΩΝ ΓΕΩΤ.Ε.Ε.: ΑΝΑΚΟΙΝΩΣΗ ΓΙΑ ΤΗ ΓΕΝΙΚΗ ΣΥΝΕΛΕΥΣΗ ΑΝΤΙΠΡΟΣΩΠΩΝ ΤΟΥ ΓΕΩΤ.Ε.Ε.
ΔΑΣΑΡΧΕΙΟ ΚΑΒΑΛΑΣ: ΠΡΟΚΗΡΥΞΗ ΔΙΑΓΩΝΙΣΜΟΥ ΓΙΑ ΤΟ ΕΡΓΟ «ΕΚΤΕΛΕΣΗ ΦΥΤΩΡΙΑΚΩΝ ΕΡΓΑΣΙΩΝ ΣΤΟ ΔΑΣΙΚΟ ΦΥΤΩΡΙΟ ΧΡΥΣΟΥΠΟΛΗΣ ΓΙΑ ΤΟ ΕΤΟΣ 2012»
Το Δασαρχείο Καβάλας προκηρύσσει πρόχειρο διαγωνισμό με κλειστές προσφορές για την ανάδειξη αναδόχου εκτέλεσης εργασιών του έργου «Εκτέλεση φυτωριακών εργασιών στο Δασικό Φυτώριο Χρυσούπολης για το έτος 2012».
ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ Ε.Π. ΑΛΙΕΙΑΣ: ΗΜΕΡΙΔΑ ΓΙΑ ΤΑ ΜΕΤΡΑ 1.3, 2.1 ΚΑΙ 2.3 ΤΟΥ Ε.Π. ΑΛΙΕΙΑΣ 2007-2013
Η Ειδική Υπηρεσία Διαχείρισης Ε.Π. ΑΛΙΕΙΑΣ σας προσκαλεί στην ενημερωτική ημερίδα με τίτλο «Πλαίσιο εφαρμογής και υλοποίησης των Μέτρων 1.3, 2.1 και 2.3 του Ε.Π. ΑΛΙΕΙΑΣ 2007-2013», που διοργανώνει σε συνεργασία με την Ειδική Υπηρεσία Εφαρμογής Δράσεων Ε.Π. ΑΛΙΕΙΑΣ, στη Θεσσαλονίκη στις 09/06/2012, σύμφωνα με την επισυναπτόμενη πρόσκληση.
ΣΥΛΛΟΓΟΣ ΦΙΛΩΝ ΔΑΣΟΥΣ ΠΕΡΤΟΥΛΙΟΥ: ΗΜΕΡΙΔΑ ΑΦΙΕΡΩΜΕΝΗ ΣΤΗ ΜΝΗΜΗ ΤΟΥ ΚΑΘΗΓΗΤΗ ΝΙΚΟΥ ΣΤΑΜΟΥ
Ο Σύλλογος Φίλων Δάσους Περτουλίου, σε συνεργασία με τη Σχολή Δασολογίας & Φυσικού Περιβάλλοντος του Α.Π.Θ., το Ταμείο Διοικήσεως & Διαχειρίσεως Πανεπιστημικαών Δασών και τον Δήμο Πύλης, διοργανώνουν στις 5 Ιουνίου 2012, στα πλαίσια της Παγκόσμιας Ημέρας Περιβάλλοντος, ημερίδα με θέμα «Το περιβάλλον και ο άνθρωπο, πέρα από τη Δασολογία, στο έργο του αείμνηστου Καθηγητή Νίκου Στάμου».
ΠΑΝΕΠΙΣΤΗΜΙΟ ΑΙΓΑΙΟΥ-ΤΜΗΜΑ ΕΠΙΣΤΗΜΩΝ ΤΗΣ ΘΑΛΑΣΣΑΣ: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΔΙΔΑΚΤΟΡΙΚΟ ΔΙΠΛΩΜΑ
ΠΟΓΕΔΥ: ΣΥΝΑΝΤΗΣΗ ΜΕ ΤΟΝ ΥΠΟΥΡΓΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ
Συνάντηση με τον Υπουργό Αγροτικής Ανάπτυξης & Τροφίμων είχε το Προεδρείο της Πανελλήνιας Ομοσπονδίας Γεωτεχνικών Δημοσίων Υπαλλήλψν.
ΕΝΩΣΗ ΕΛΛΗΝΩΝ ΧΗΜΙΚΩΝ: ΔΙΟΡΓΑΝΩΣΗ ΣΕΜΙΝΑΡΙΟΥ ΓΙΑ ΤΗΝ ΟΡΓΑΝΟΛΗΠΤΙΚΗ ΑΞΙΟΛΟΓΗΣΗ ΤΟΥ ΠΑΡΘΕΝΟΥ ΕΛΑΙΟΛΑΔΟΥ
Ο Πανελλήνιος Σύλλογος Χημικών Βιομηχανίας και Επιχειρήσεων και η Ένωση Ελλήνων Χημικών, σε συνεργασία με το ΠΑΡΑΤΗΡΗΤΗΡΙΟ της επαγγελματικής απασχόλησης των χημικών και την ευγενική υποστήριξη της εταιρείας ΕΛΑΪΣ Α.Ε.Β.Ε., διοργανώνουν σεμινάριο με θέμα: «ΟΡΓΑΝΟΛΗΠΤΙΚΗ ΑΞΙΟΛΟΓΗΣΗ ΠΑΡΘΕΝΟΥ ΕΛΑΙΟΛΑΔΟΥ, απαιτήσεις του Κανονισμού (ΕOK) 2568/91, Παράρτημα XII».
στις 10:42 π.μ. Αναρτήθηκε από ΓΕΩΠΟΝΙΚΟΣ ΒΟΛΟΥ Ετικέτες ΓΕΩΤ.Ε.Ε. ΠΕΡΙΕΧΟΜΕΝΑ ΗΛΕΚΤΡΟΝΙΚΗΣ ΕΝΗΜΕΡΩΣΗΣ 1ης ΙΟΥΝΙΟΥ 2012, ΓΕΩΤΕΕ 0 σχόλια
ΤΥΠΟ‐ΧΑΡΑΚΤΗΡΙΣΤΙΚΕΣ ΣΥΝΘΗΚΕΣ ΑΝΑΦΟΡΑΣ ΓΙΑ ΤΟΥΣ ΤΥ...
ΠΡΟΣΚΛΗΣΗ ΗΜΕΡΙΔΑΣ ΒΟΛΟΣ :Διαβούλευση επί του Σχεδ...
Για όσους έχουν ΟΑΕΕ: κάντε Αίτηση, για να πληρώνε...
Μόλις 75 Τομεάρχες. Λιγοστές οι προσλήψεις προκειμ...
Εισαγωγή φοιτητών στο Πρόγραμμα Μεταπτυχιακών Σπου...
Πρόγραμμα Μεταπτυχιακών Σπουδών - Σύγχρονα συστήμα...
Δεν υπάρχει πολιτικός σχεδιασμός για την επιστροφή...
Πρόγραμμα του ΟΑΕΔ για την επιχορήγηση επιχειρήσεω...
Παρατείνεται έως και 17 Δεκεμβρίου η προθεσμία για...
Ευρεία σύσκεψη με αντικείμενο τις πρόσφατες καταστ...